Σουτζουκάκια κοτόπουλου εξωτικά, με λαδολέμονο ντομάτας
Παίρνουμε κιμά κοτόπουλου και φτιάχνουμε πιο ανάλαφρα και λίγο εξωτικά σουτζουκάκια, πικάντικα και μυρωδάτα. Το λαδολέμονο ντομάτας τους πάει πολύ.
500 γρ. κιμάς κοτόπουλου από μπούτι , 1-2 πιπερίτσες τσίλι, ψιλοκομμένες, 1 σκελίδα σκόρδο, λιωμένη, 2 κουτ. σούπας ταχίνι, 4 κουτ. σούπας ψιλοκομμένος δυόσμος , 2 κουτ. σούπας σάλτσα σόγιας, 1 μικρό ξερό κρεμμύδι, ψιλοκομμένο, 2 κουτ. σούπας μαγιονέζα, 1 κουτ. γλυκού ξύσμα λεμονιού, 1/2 κουτ. γλυκού κύμινο, αλάτι, φρεσκοτριμμένο πιπέρι, 3-4 κουτ. σούπας τριμμένη φρυγανιά , λίγο ελαιόλαδο για το τηγάνισμα, 350 γρ. ντομάτες, χοντροκομμένες, 20 ml χυμός λεμόνι, 15 ml σόγια, 40 ml ελαιόλαδο
Για να φτιάξουμε σουτζουκάκια κοτόπουλου εξωτικά με ντοματολαδολέμονο, αρχικά ζυμώνουμε όλα τα υλικά σε ένα μπολ.Το σκεπάζουμε με μεμβράνη και το τοποθετούμε στην κατάψυξη για 5 λεπτά. Σε φαρδύ τηγάνι ζεσταίνουμε ελαιόλαδο μέχρι η στάθμη να φτάσει 1 εκ. από τον πάτο. Πλάθουμε 20-25 σουτζουκάκια.Τα τηγανίζουμε σε δόσεις για 5-6 λεπτά, σε μέτρια φωτιά, μέχρι να ροδίσουν ομοιόμορφα. Πολτοποιούμε τις ντομάτες στον πολυκόφτη. Στη συνέχεια, περνάμε τον πολτό απο χοντρό σουρωτήρι.Ρίχνουμε τον χυμό στον πολυκόφτη μαζί με όλα τα υπόλοιπα υλικά. Τα χτυπάμε μέχρι να ενωθούν. Περιχύνουμε τα σουτζουκάκια κοτόπουλου και τα συνοδεύουμε με πιλάφι.
Κιμάς κοτόπουλου,Κρεμμύδι,Ντομάτα